Hou jou kunste-hart aan die klop! - Art And Entertainment - Windhoek Express
Sunday, May 31st, 2020 01:47:21
Skryf vandag nog jou sitkamer-optrede in
03 April 2020 | Art and Entertainment
In ’n tyd waar die vermaakbedryf swaar trek, sal enige iemand ’n welkome meevaller waardeer.
Die radiostasie 99FM en Pasta Polana het dus kragte saamgesnoer om musikante en dansers aan te moedig om hul talente ten toon te stel met die #KeepArtAlive-kompetisie!
Die beste van alles? Die kunstenaars hoef nooit die gemak van hulle eie huise te verlaat nie!
Prysgeld van N$1 500 is dié week op die spel.
Hoe werk dit? Maak ’n video-opname van jou optrede en plaas dit vandag (Vrydag, 3 April) nog voor 15:00 op jou Instagram- of Facebook-blad. “Tag” @99fmnam en @pastapolana (Instagram) of @99FM en @PastaPolana (Facebook) in jou plasing. Gebruik ook die hutswoord #99HomeConcert.
Wenk: As ’n Pasta Polana-produk in jou opname vertoon word en jy word as die wenner gekies, kan jy met ’n ekstra N$500 wegstap. Jy kan dus tot N$2 000 wen!
• Wees kreatief! Moenie beskeie wees nie. Mense wil vermaak word.
• Jou optrede moet op die meeste ses minute lank wees, of een liedjie lank duur.
• Slegs videos wat op Vrydag, 3 April, voor 15:00 gedeel word, sal oorweeg word.
• Slegs videos waarin 99FM én Pasta Polana gemerk is en die hutswoord #99HomeConcert gebruik, sal oorweeg word.
• Die wenner word op vandag om 16:00 aangekondig en die prysgeld sal die volgende week na jou rekening oorgeplaas word.
Vir meer inligting, besoek 99FM se Instagram (@99fmnam) of Facebook (@99FM) blaaie en stuur ’n boodskap.